OpenLLM-France/wikimedia huggingface dataset:
# Barbus nounensis

Barbus nounensis és una espècie de peix cipriniforme de la família dels ciprínids.

## Morfologia

Els mascles poden assolir els 5,4 cm de longitud total.

## Distribució geogràfica

Es troba a Àfrica: conca del riu Sanaga.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib
* 1 2 FishBase (anglès)
* ↑ Van den Bergh, E.C. i G.G. Teugels, 1998. Description of new small-sized Barbus species from the Sanaga Basin in Cameroon. Comments on B. jae and on the taxonomic status of B. condei (Ostariophysi; Cyprinidae). J. Nat. Hist. 32: 1367-1401.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Alen Avdić

Alen Avdić (Sarajevo, Bòsnia i Hercegovina, 3 d'abril de 1977) és un futbolista bosnià. Va disputar 3 partits amb la selecció de Bòsnia i Hercegovina.

## Estadístiques

Selecció de Bòsnia i Hercegovina :
| Anys | Partits | Gols |
| 1999 | 3 | 0 |
| Total | 3 | 0 |

## Referències

* ↑ National Football Teams
# Baqà (nom)

Baqà és un nom masculí àrab (àrab: بقاء, Baqāʾ) que literalment significa ‘permanència’, ‘continuïtat’, ‘perennitat’. Si bé Baqà és la transcripció normativa en català del nom en àrab clàssic, també se'l pot trobar transcrit d'altres maneres: Baqa, Baka... Aquest nom també el duen musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «بقي». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «بقا». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «بقي» (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Bélenkaia

Bélenkaia (rus: Бе́ленькая) és un estratovolcà que es troba al sud de la península de Kamchatka, Rússia. El cim s'eleva fins als 892 msnm. Es desconeix quan va tenir lloc la darrera erupció.

## Referències

* ↑ «Global Volcanism Program | Belenkaya» (en anglès). [Consulta: 7 novembre 2020].
# Broadway Boogie-Woogie

Broadway Boogie-Woogie és un quadre de Piet Mondrian que va acabar el 1943, després d'haver-se traslladat a Nova York l'any 1940. Comparada amb les seves obres anteriors, el llenç està dividit en un nombre més gran de quadrats. Tot i que es va passar la majoria de la seva carrera creant obres abstractes, aquest quadre està inspirat clarament per exemples de la vida quotidiana: la quadrícula de l'illa de Manhattan, i el bugui-bugui de Broadway que a Mondrian li encantava ballar. El quadre va ser venut a l'escultora brasilera Maria Martins pel preu de 800 dòlars a la Galeria Valentine de Nova York, després que Martins i Mondrian hi exposessin el 1943. Martins va donar el quadre posteriorment al Museum of Modern Art, de Nova York.

## Referències

* ↑ Broadway Boogie-Woogie
* ↑ Smith, Roberta «Art in Review». The New York Times, 10-04-1998 [Consulta: 23 setembre 2014].
* ↑ Broadway Boogie Woogie", Museum of Modern Art, Retrieved 23 September 2014.

## Enllaços externs

* Broadway Boogie-Woogie al MoMA Online Collection
* An Explanation of Broadway Boogie Woogie per l'artista Michael Sciam
# Buchanan (Virgínia)

Buchanan és una població dels Estats Units a l'estat de Virgínia. Segons el cens del 2000 tenia 1.233 habitants.

## Demografia

Segons el cens del 2000, Buchanan tenia 1.233 habitants, 540 habitatges, i 359 famílies. La densitat de població era de 196,7 habitants per km².
Dels 540 habitatges en un 25,4% hi vivien nens de menys de 18 anys, en un 51,5% hi vivien parelles casades, en un 11,3% dones solteres, i en un 33,5% no eren unitats familiars. En el 29,4% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,79.
Per edats la població es repartia de la següent manera: un 20,6% tenia menys de 18 anys, un 6,6% entre 18 i 24, un 29,2% entre 25 i 44, un 23,9% de 45 a 60 i un 19,7% 65 anys o més.
L'edat mediana era de 41 anys. Per cada 100 dones de 18 o més anys hi havia 86,1 homes.
La renda mediana per habitatge era de 32.500 $ i la renda mediana per família de 37.443 $. Els homes tenien una renda mediana de 29.405 $ mentre que les dones 20.565 $. La renda per capita de la població era de 16.238 $. Entorn del 6,9% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Buchanan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Buchanan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# BV-4022

La BV-4022 és una carretera del Berguedà que discorre pels termes municipals de Cercs i la Nou de Berguedà. La B correspon a la demarcació de Barcelona, cosa que indica la seva antiga pertinença a la Diputació de Barcelona. Actualment pertany a la Generalitat de Catalunya, i la V a l'antiga xarxa de carreteres veïnals. El seu nom complet és Carretera Veïnal de La Nou de Berguedà a la carretera de Solsona a Ribes de Freser, a Sant Salvador de Cercs.
Travessa els termes municipals de Cercs i La Nou de Berguedà, a la comarca del Berguedà. Aquesta carretera va ser inaugurada a l'abril de 1971, conjuntament amb la carretera BV-4023.

## Recorregut

El recorregut és ascendent per una vall, per finalitzar a mitjà vessant a l'entrada del poble de La Nou de Berguedà.
La durada del trajecte complet és de:
* 6', amb vehicle lleuger i en condicions de sense trànsit.
* 32', en bicicleta.
* 1 hora i 7', a peu pel voral.
Té l'origen en el punt quilomètric 107,8 de la carretera C-16, just al nord-est i dessota de la Central tèrmica de Cercs, al paratge de la Vedella, des d'on travessa el Llobregat i va a cercar la riba esquerra d'aquest riu. Segueix a ran de riba fins a llevant de l'església romànica de Sant Salvador de la Vedella, on comença l'ascensió, fent amples revolts, cap a llevant, separant-se del Llobregat. Va a buscar el torrent de la Nou, que segueix pel costat dret, i en cinc quilòmetres arriba al poble de la Nou de Berguedà. Del seu punt final arrenca la Carretera de Malanyeu.

## Referències

* ↑ BV-4022 al web de la Diputació de Barcelona
* ↑ Intensitat del trànsit a la BV-4022
* ↑ «Inauguración de la carretera de La Nou de Bergadán» (pdf) (en castellà). La Vanguardia Española, 28-04-1971, pàg. 35.
* ↑ «Recorregut de la carretera BV-4022 sobre plànol». Google. [Consulta: 17 juliol 2016].
# Almost You

Almost You és una pel·lícula estatunidenca d'Adam Brooks estrenada el 1985.

## Argument

El matrimoni d'Erica i Alex està en crisi. Erica té un accident i queda condemnada a passar un temps en una cadira de rodes. Aquest esdeveniment canviarà les seves vides. Alex coneix a Lisa, la jove terapeuta de la seva esposa amb qui creu iniciar una relació i tornar a reiniciar la seva vida.

## Repartiment

* Brooke Adams: Erica Boyer
* Griffin Dunne: Alex Boyer
* Karen Young: Lisa Willoughby
* Marty Watt: Kevin Danzig
* Christine Estabrook: Maggie
* Josh Mostel: David
* Laura Dean: Jeannie
* Dana Delany: Susan McCall
* Spalding Gray: Agent de viatges

## Referències

* ↑ «Almost you». The New York Times.
# Belcaire

* Aquest article tracta sobre el riu del País Valencià. Si cerqueu municipi francès del departament de l'Aude (regió de Llenguadoc-Rosselló), vegeu «Bèlcaire».
El Belcaire (antigament riu Uixó) és un xicotet riu del País Valencià amb un curs intermitent. El seu curs comença en la Serra d'Espadà al territori del municipi de Fondeguilla, seguidament creua la Vall d'Uixó on rep les aigües de la font relativament abundant de Sant Josep. Finalment, arriba a la plana a la ciutat de Moncofa i desemboca al Mar Mediterrani, després d'un recorregut de 18,2 km. Des de 2006, ha estat objecte de treball de regulació, per utilitzar els seus excedents per a la recàrrega d'aqüífers.

## Delimitació històrica

Aquest riu va ser durant l'època foral i fins al decret de Nova Planta de 1707 límit fronterer entre la Governació de Castelló i la Governació de València.

## Referències

* ↑ «Belcaire». Gran Enciclopèdia Catalana. Barcelona: Grup Enciclopèdia Catalana.
* ↑ Clavell i Villalba, Josep Antoni. «El riu Belcaire». estudis fondeguillers. [Consulta: 1r juliol 2013].
* ↑ «REIAL DECRET LLEI 15/2005, de 16 de desembre, de mesures urgents per a la regulació de les transaccions de drets a l'aprofitament d'aigua». BOE, 17-12-2005. [Consulta: 1r juliol 2013].
* ↑ «Belcaire». Gran Enciclopèdia Catalana. Barcelona: Grup Enciclopèdia Catalana.
# Bogàtoie (Saràtov)

* Per a altres significats, vegeu «Bogàtoie».
Bogàtoie (en rus: Богатое) és un poble de l'óblast de Saràtov, a Rússia, segons el cens del 2010 tenia 267 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Broadway Daddies (1928)

Broadway Daddies és una pel·lícula muda nord-americana, dirigida per Fred Windemere i interpretada per Jacqueline Logan, que es va estrenar el 7 d'abril de 1928. A Espanya es va distribuir amb el títol de "Rosalinda".

## Repartiment

* Jacqueline Logan (Eve Delmar)
* Alec B. Francis (John Lambert Kennedy)
* Rex Lease (Richard Kennedy)
* Phillips Smalley (James Leech)
* De Sacia Mooers (Fay King)
* Clarissa Selwynne (Mrs. Winthrop Forrest)
* Betty Francisco (Agnes Forrest)

## Argument

Eve Delmar, una ballarina de club nocturn, ha d'esquivar diferents pretendents, rics i poderosos, ja que està enamorada de Richard Kennedy, al qual creu pobre però ambiciós. En realitat, Richard és fill d'un empresari adinerat però utilitza un trajo desgastat i porta pocs diners a sobre per posar a prova l'amor d'Eve. Un dia, la seva fotografia apareix en un article de la secció de societat i Eve descobreix l'engany. Despitada, Eve concerta una cita amb Jimmy Leech, el més poderós i ric de tots els seus pretendents, però a la vegada el més repulsiu. Leech es comporta de forma molt grollera i finalment Eve retorna amb Richard.

## Referències

* ↑ «"Broadway Daddies"». The Film Daily, 16-09-1928, pàg. 13.
* ↑ Montalbán, José L. Martínez. La novela semanal cinematográfica (en castellà). Editorial CSIC - CSIC Press, 2002, p. 290. ISBN 9788400080600.

## Enllaços externs

* Broadway Daddies al Catalog of Feature Films de l'American Film Institute.
# Bíties

Bíties (en llatí: Bithyas, en grec antic: Βιθίας) va ser un militar númida que dirigia un considerable cos de cavalleria númida al servei del rei Masinissa I i sota ordres directes de Gulussa, fill del rei. El rei númida era aliat dels romans en la Tercera Guerra Púnica l'any 148 aC però Bíties va desertar i es va passar amb els seus homes als cartaginesos als quals va fer un bon servei durant la guerra.
Després de la caiguda de Cartago l'any 146 aC, Bíties va caure en mans de Publi Corneli Escipió Africà Emilià que el va portar a Roma i el va fer desfilar al seu triomf, però en lloc de ser executat després, com era costum, se li va permetre de residir a Itàlia sota vigilància.

## Referències

* ↑ Apià. Història de Roma: Cartago, VIII, 111, 114, 120
* ↑ Joan Zonaràs. Compendi d'història, IX, 30
# Batle general del Regne de València

El Batle general era un càrrec del Regne de València, que estava encarregat d'administrar el patrimoni del rei. N'hi havia un en cada un dels regnes patrimonials de la Corona d'Aragó, i sota l'autoritat d'aquests hi havia els batles locals.

## El batle general del Regne de València

El batle general tenia a càrrec seu l'administració del patrimoni reial —dels béns, drets, rendes i regalies de domini i titularitat real: duanes, peatges, gabella de la sal, etc.— i d'ell depenien els batles locals. Entre les responsabilitats del batle general hi havia la de jutjar les actuacions contra el patrimoni privatiu dels reis o les seves disposicions, jutjar causes entre moros i entre jueus, etc. Hi havia dues batlies, una per cada governació: la de València i la d'Oriola.
La figura del batle general ja apareix en el Costum de València de 1239 i les seves funcions aniran creixent a mesura que vagen apareixent els batles locals en la resta de les localitats sota jurisdicció directa del rei i que estan sota la seua autoritat. Així es converteix en l'home de la monarquia que coordina el regne i la seva jurisdicció era tan àmplia com els interessos de la monarquia en el regne. "Reunia a les seues mans la jurisdicció civil i criminal sobre mudèjars i jueus de la vila reial; atorgava llicències d'exportació de productes o per a la pràctica del cors; controlava la gestió de tots els oficis del regne; era el receptor i fiscalitzador dels ingressos regis; etc.".
A més, tenia assignat pel rei el coneixement de les causes de la Casa de la Moneda de València (responsable de l'emissió de la moneda del Regne el Real de València), coneguda amb el nom de "la Seca", i tenia jurisdicció privativa sobre els oficials d'aquesta. Des de 1474 havia de conèixer els plets relacionats amb activitats marítimes, i des de 1606 havia de ser informat dels plets dels oficials de correus.
Aquest càrrec, com la resta d'institucions del Regne de València, va ser abolit pel Decret de Nova Planta promulgat per Felip V el 1707.

## Vegeu també

* Batlle general de Catalunya
* Baile general d'Aragó

## Referències

* ↑ Boix, 1855, p. 20.
* ↑ Furió, 1995, p. 58.
* ↑ Narbona, 1988, p. 274.

## Bibliografia

* Boix, Vicent. Apuntes históricos sobre los Fueros del antiguo Reino de Valencia (en castellà), 1855.
* Furió, Antoni. Història del País Valencià. València: Edicions Alfons el Magnànim, 1995. ISBN 84-7822-159-X.
* Narbona, Rafael. Història del poble valencià. Manuel Cerdá (dir.). València: Levante, 1988. ISBN 84-404-3763-3.
# Almonte (Ontario)

Almonte (pronunciat "AL-mont") és una vila situada a Ontario, Canadà, concretament al Lanark County. Abans era un municipi independent, però ara Almonte és part de Mississippi Mills, que fou creat l'1 de gener del 1998 fusionant Almonte amb els pobles de Ramsay i Pakenham. Almonte està localitzat a 46 km d'Ottawa. Té una població d'aproximadament 5,000 persones.

## Referències

* ↑ County of Lanark website Lanark County: Local Municipalities Arxivat 2010-08-28 a Wayback Machine. (anglès)
# Cabiscol (Lladurs)

Cabiscol és una masia situada al municipi de Lladurs, a la comarca catalana del Solsonès. Antigament formava part del municipi de Terrassola. Prop de la masia hi ha l'església de la Marededéu de Massarúbies.

## Enllaços externs

   * Article referit a aquesta masia
# Bridgeport (Oklahoma)

Bridgeport és un poble dels Estats Units a l'estat d'Oklahoma. Segons el cens del 2000 tenia 109 habitants.

## Demografia

Segons el cens del 2000, Bridgeport tenia 109 habitants, 42 habitatges, i 30 famílies. La densitat de població era de 77,9 habitants per km².
Dels 42 habitatges en un 28,6% hi vivien nens de menys de 18 anys, en un 47,6% hi vivien parelles casades, en un 14,3% dones solteres, i en un 26,2% no eren unitats familiars. En el 23,8% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,1.
Per edats la població es repartia de la següent manera: un 24,8% tenia menys de 18 anys, un 6,4% entre 18 i 24, un 28,4% entre 25 i 44, un 22,9% de 45 a 60 i un 17,4% 65 anys o més.
L'edat mediana era de 38 anys. Per cada 100 dones de 18 o més anys hi havia 105 homes.
La renda mediana per habitatge era de 18.906 $ i la renda mediana per família de 23.333 $. Els homes tenien una renda mediana de 27.500 $ mentre que les dones 11.250 $. La renda per capita de la població era d'11.380 $. Entorn del 16,7% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bridgeport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Bridgeport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Bíňovce

Bíňovce és un municipi d'Eslovàquia que es troba a la regió de Trnava, a l'oest del país. El municipi fa frontera amb la regió de Bratislava. La primera menció escrita de la vila es remunta al 1330.

## Personatges il·lustres

* Mihály Dömötör

## Referències

* ↑ «Trnavský kraj (Slovakia): Districts, Towns and Municipalities - Population Statistics, Charts and Map» (en anglès). [Consulta: 26 febrer 2021].
* ↑ «Podrobný autoatlas : Slovenská republika : 1:100 000.», 2003. [Consulta: 26 febrer 2021].
# Baunscheidtisme

El baunscheidtisme és una medicina alternativa creada al segle XIX. Aquesta pràctica és una pràctica d'homeopatia, que rep el nom del seu fundador Carl Baunscheidt (1809 – 1873), un mecànic i inventor alemany.
La legitimitat del baunscheidtisme com a pràctica mèdica efectiva va ser qüestionada l'any 1880, quan un metge de Melbourne, anomenat Samuel Fischer, va perdre una demanda que va presentar contra un pacient que no li va pagar, basant-se en l'objecció que Fischer (que era un metge no qualificat).
El lebenswecker va ser un dispositiu mèdic inventat per Baunscheidt, per perforar la pell amb agulles molt fines. Fou considerat que era capaç de curar una infinitat de malalties. El lebenswecker s'utilitzava per a la pell i es tractava amb oli tòxic. Es va suposar que la inflamació resultant va allunyar l'atenció del cos de la malaltia del pacient, i així aconseguir una cura. Les malalties que suposadament es podrien curar amb el lebenswecker incloïen la tos ferina, la calvície, el mal de queixal i els trastorns mentals. La popularitat del dispositiu va ser prou gran per a donar suport a un mercat de versions "falsificades" del lebenswecker produïdes per Baunscheidt.

## Galeria d'imatges

* Carl Baunscheidt.
* Portada de Das Ohr ( L'orella ) de Carl Baunscheidt.

## Referències

* ↑ «Lebenswecker, an instrument used in homeopathic medicine, 1865-1875». Powerhouse Museum Collection. [Consulta: 25 juliol 2011].
* ↑ «Sandhurst, from our own correspondent.». The Argus, March 16, 1880 [Consulta: 25 juliol 2011].
* ↑ Slater, Laurie. «Original Baunscheidt Lebenswecker by Droz». Phisick Medical Antiques. [Consulta: 25 juliol 2011].
# Baltic Chain Tour

El Baltic Chain Tour és una carrera ciclista per etapes, en categoria masculina, que es disputa anualment en els països bàltics, registrada a Letònia, a mitjans del mes d'agost. Des del 2013, passa també per Finlàndia
Es va començar a disputar l'any 2011, com a amateur. Des del 2012 forma part de l'UCI Europa Tour dins de la categoria 2.2 (última categoria professional).

## Palmarès

| Any | Vencedor | Segon | Tercer |
| 2011 | Erki Pütsep | Ígor Bóiev | Ivo Suur |
| 2012 | Gediminas Bagdonas | Viktor Shmalko | Ian Wilkinson |
| 2013 | Philipp Walsleben | Ivan Savitski | Žydrūnas Savickas |
| 2014 | Mathieu van der Poel | Clemens Fankhauser | Mikhailo Kononenko |
| 2015 | Andrí Kulik | Matti Manninen | Gustav Höög |
| 2016 | Māris Bogdanovičs | Andrí Vassiliuk | Silver Mäoma |
| 2017 | Herman Dahl | Māris Bogdanovičs | Benjamin Perry |
| 2018 | Emīls Liepiņš | Ramūnas Navardauskas | Gert Jõeäär |
| 2020 | Gert Jõeäär | Alo Jakin | Rait Ärm |
| 2021 | Laurence Pithie | Karl Patrick Lauk | Antti-Jussi Juntunen |
| 2022 | Rait Ärm | Martin Laas | Miká Heming |
| 2023 | Rait Ärm | Henri Uhlig | Filippo Fortin |
| 2024 | suspesa | suspesa | suspesa |

## Referències

* ↑ «Baltic Chain Tour». [Consulta: 9 desembre 2013].
* ↑ «Baltic Chain Tour 2011». [Consulta: 9 desembre 2013].

## Enllaços externs

* Baltic Chain Tour - Lloc web oficial (anglès) (estonià)
* Baltic Chain Tour a Sitiodeciclismo.net (castellà)